  Майя Бывальцева 7-тӥ коньывуонлы Удмуртиын эшшо 117 адямилэсь выль коронавирус инфекциез шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Черламъёс пӧлын Ижкарын 68 улӥсьёс, Воткаын – укмыс, Глазкарын – куать, Можгаын, Красногорск ёросын – быдэн вить, Дэри, Алнаш ёросъёсын – быдэн ньыль, Грак ёросын, Сарапулын – быдэн куинь, Кияса, Пичи Пурга, Вавож ёросъёсын – быдэн кык, Вотка, Сьӧлта, Юкаменск, Дэбес ёросъёсын – быдэн одӥг адями. 59 адями йӧназ. Куинь мурт кулӥз - 66 аресъем воргорон но 70 но 81 ересъем кышномуртъёс Туннэ нуналлы Удмуртиын коронавирус инфекциен черлан 6 сюрс 159 учыр лабораториосын зэматэмын. 4 сюрс 89 адями йӧназ, 109 мурт улонысь кошкиз. Та дыре 76-езлэн висисьёслэн тазалыксы секыт лыдъяське. Оглом элькунын коронавируслы 400 сюрс 557 эскеронъёс ортчытӥзы, берло нуналскын – 3 сюрс 909. Тодэ вайытом, улосвылын коронавирусэн но пневмониен висисьёс понна ватсаса 1 сюрс койкаос дасяны малпало. Ижысь 6 номеро кар эмъяськонниын ковид-центр усьтозы.  Тегъёс: Тазалык Ижкар висён Удмуртия коронавирус  